b'\n_START_ARTICLE_\nVaistinis kietis\n_START_SECTION_\nSud\xc4\x97tis\n_START_PARAGRAPH_\nTuri apie 42 mg vitamino C, 15 mg provitamino A, eterinio aliejaus.\n_START_SECTION_\nMityba\n_START_PARAGRAPH_\nD\xc4\x97l kvapo, kur\xc4\xaf sukelia eteriniai aliejai, \xc5\xa1vie\xc5\xbeia ir d\xc5\xbeiovinta kie\xc4\x8dio \xc5\xbeol\xc4\x97 nuo seno vartojama kaip prieskonis. Dedama \xc4\xaf dar\xc5\xbeovi\xc5\xb3 ir m\xc4\x97sos patiekalus, gardinamos sriubos. Pranc\xc5\xabz\xc5\xb3 virtuv\xc4\x97je jis derinamas su vi\xc5\xa1tiena, lazanija, \xc5\xbeuvies ir kiau\xc5\xa1ini\xc5\xb3 patiekalais, \xc5\xa1vie\xc5\xbei \xc5\xabgliai taip pat dedami \xc4\xaf act\xc4\x85, kad suteikt\xc5\xb3 jam aromat\xc4\x85._NEWLINE_Kietis valgomas su s\xc5\xabriu, r\xc5\xabgpieniu, kaip salotos ir stalo \xc5\xbealumynas._NEWLINE_\xc5\xa0is prieskonis dedamas \xc4\xaf raugiamus agurkus, pomidorus, grybus, \xc4\xaf marinatus._NEWLINE_Vaistin\xc4\xaf kiet\xc4\xaf ypa\xc4\x8d m\xc4\x97gsta Kaukaze, arab\xc5\xb3, rus\xc5\xb3, arm\xc4\x97n\xc5\xb3 ir pers\xc5\xb3 kalbomis jis vadinamas tarchun (\xd5\xa9\xd5\xa1\xd6\x80\xd5\xad\xd5\xb8\xd6\x82\xd5\xb6, tariama [tar\xcb\x88xu\xcb\x90n]; \xd0\xa2\xd0\xb0\xd1\x80\xd1\x85\xd1\x83\xd0\xbd), nuo \xc5\xa1io pavadinimo kil\xc4\x99s ir gaiviojo gazuoto ry\xc5\xa1kiai \xc5\xbealios spalvos g\xc4\x97rimo \xe2\x80\x9eTarchun\xe2\x80\x9c, gaminamo i\xc5\xa1 vaistini\xc5\xb3 kie\xc4\x8di\xc5\xb3 cukrinio u\xc5\xbepilo, pavadinimas.\n_START_SECTION_\nEtimologija\n_START_PARAGRAPH_\n\xc5\xa0io augalo lotyni\xc5\xa1kas pavadinimas kil\xc4\x99s i\xc5\xa1 senov\xc4\x97s graik\xc5\xb3 \xc5\xbeolininko ir farmakologo Pedanius Dioscorides, para\xc5\xa1iusio knyg\xc4\x85 apie vaistinius augalus. Tuo metu buvo tikima, kad augalo i\xc5\xa1vaizda atspindi galimus jo panaudojimo b\xc5\xabdus. D\xc4\x97l serpentino \xc5\xa1aknies formos buvo manoma, kad kietis gali i\xc5\xa1gydyti gyva\xc4\x8di\xc5\xb3 \xc4\xafkandimus. I\xc5\xa1 \xc4\x8dia kilo graiki\xc5\xa1kas kie\xc4\x8dio pavadinimas drakon, arabi\xc5\xa1kas tarkhum (ma\xc5\xbeas drakonas), lotyni\xc5\xa1kas dracunculus (ma\xc5\xbeas drakonas).\n_START_SECTION_\nVaistin\xc4\x97s augalo savyb\xc4\x97s\n_START_PARAGRAPH_\nLiaudies medicinoje vartojamas kaip \xc5\xa1lapim\xc4\x85 varanti priemon\xc4\x97. Ideali priemon\xc4\x97 pirties proced\xc5\xabr\xc5\xb3 metu, \xc4\xafdedama \xc4\xaf vantas. Skleid\xc5\xbeia malon\xc5\xb3 kvap\xc4\x85._NEWLINE_Kietyje yra flavonoido Apigenino pasi\xc5\xbeymin\xc4\x8dio antiv\xc4\x97\xc5\xbeiniu veikimu. Kietis padeda su\xc5\xbeadinti apetit\xc4\x85, gerina vir\xc5\xa1kinim\xc4\x85, vartojamas kaip vaistas nuo viduri\xc5\xb3 p\xc5\xabtimo. Skystu ekstraktu gydomas l\xc4\x97tinis gastritas su pakitusia skrand\xc5\xbeio sul\xc4\x8di\xc5\xb3 sekrecija. 1-2 valgomieji \xc5\xa1auk\xc5\xa1tai ekstrakto, i\xc5\xa1gerti 15-20 min. prie\xc5\xa1 valg\xc4\xaf, padeda normalizuotis skrand\xc5\xbeio sul\xc4\x8di\xc5\xb3 r\xc5\xabg\xc5\xa1tingumui._NEWLINE_\xc5\xa0akn\xc5\xb3 degtin\xc4\x97s antpilas XIX a. buvo vartojamas kaip raminantis ir traukulius slopinantis vaistas. Duodamas nuo epilepsijos, spazmini\xc5\xb3 traukuli\xc5\xb3._NEWLINE_Rusijoje ir Kaukaze \xc5\xbeol\xc4\x99 vartojo nuo vanden\xc4\x97s ir skorbuto. Iki \xc5\xa1iol juo gydoma avitaminoz\xc4\x97.'